CELEX: 32005R1148
Language: hu
Date: 2005-07-15 00:00:00
Title: A Bizottság 1148/2005/EK rendelete (2005. július 15.) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének a penethamat tekintetében történő módosításáról EGT vonatkozású szöveg

16.7.2005   
            
            
               HU
            
            
               Az Európai Unió Hivatalos Lapja
            
            
               L 185/20
            
         A BIZOTTSÁG 1148/2005/EK RENDELETE
   (2005. július 15.)
   az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének a penethamat tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. cikkére,
   tekintettel az Európai Gyógyszerügynökségnek az Állatgyógyászati Készítmények Értékelő Bizottsága által megfogalmazott véleményére,
   mivel:
   
               (1)
            
            
               Minden olyan farmakológiai hatóanyagot, amelyet a Közösségen belül élelmiszer előállítására szolgáló állatokon történő alkalmazásra szánt állatgyógyászati készítményekben használnak fel, a 2377/90/EGK rendelettel összhangban értékelni kell.
            
         
               (2)
            
            
               A penethamat a szarvasmarhák és a sertések izom-, zsír-, máj- és veseszövetei, valamint a szarvasmarhák teje vonatkozásában már szerepel a 2377/90/EGK rendelet I. mellékletében. Ezt a bejegyzést valamennyi, élelmiszer előállítására szolgáló emlősfajra ki kell terjeszteni.
            
         
               (3)
            
            
               A 2377/90/EGK rendeletet ennek megfelelően módosítani kell.
            
         
               (4)
            
            
               Megfelelő időtartamot kell engedélyezni e rendelet alkalmazhatósága előtt annak érdekében, hogy a tagállamok számára lehetővé váljék a rendeletre való tekintettel az esetleg szükséges kiigazítások elvégzése az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelvnek (2) megfelelően kiadott forgalmazási engedélyekben.
            
         
               (5)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2377/90/EGK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2005. szeptember 14-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. július 15-én.
      
         
            a Bizottság részéről
         
         Günter VERHEUGEN
         
            a Bizottság tagja
         
      
   
   
      (1)  HL L 224., 1990.8.18., 1. o. A legutóbb a 869/2005/EK bizottsági rendelettel (HL L 145., 2005.6.9., 19. o.) módosított rendelet.
   
      (2)  HL L 311., 2001.11.28., 1. o. A legutóbb a 2004/28/EK irányelvvel (HL L 136., 2004.4.30., 58. o.) módosított irányelv.
   MELLÉKLET
   A 2377/90/EGK rendelet I. melléklete a következő anyaggal egészül ki
   (1.)   Fertőzések elleni anyagok
   (1.2.)   Antibiotikumok
   (1.2.1.)   Penicillinek
   
      
                  Farmakológiai hatóanyag(ok)
               
               
                  Jelző maradékanyag
               
               
                  Állatfajok
               
               
                  MRL-ek
               
               
                  Célszövetek
               
            
                  „Penethamat
                  
               
               
                  Benzilpenicillin
               
               
                  Minden élelmiszer előállítására szolgáló emlősfaj
               
               
                  50 μg/kg
               
               
                  Izom
               
            
                  50 μg/kg
               
               
                  Zsír
               
            
                  50 μg/kg
               
               
                  Máj
               
            
                  50 μg/kg
               
               
                  Vese
               
            
                  4 μg/kg
               
               
                  Tej”